**Všeobecne záväzné nariadenia obce Ivachnová**

**č. 3/2016**

**o výške príspevkov na čiastočnú úhradu:**

1. **za pobyt detí v materskej škole**
2. **nákladov a podmienky úhrady v školskej jedálni**

Obecné zastupiteľstvo obce Ivachnová vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 12 písm. d) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na tomto:

**Všeobecne záväznom nariadení**

**§ 1**

**Predmet úpravy**

 Toto všeobecne záväzné nariadenie obce Ivachnová / ďalej len VZN / určuje výšku príspevkov na čiastočnú úhradu:

1. za pobyt detí v materskej škole
2. nákladov a podmienky úhrady v školskej jedálni

**§ 2**

**Materská škola**

1. Obec Ivachnová v súlade s § 28 ods. 5 a 6 školského zákona, ako zriaďovateľ materskej školy určuje výšku mesačného príspevku na čiastočnú úhradu nákladov za pobyt dieťaťa v materskej škole v sume 5 € / mesiac. Príspevok za pobyt dieťaťa v materskej škole sa uhrádza na bankový účet obce do 15. dňa v príslušnom mesiaci.
2. Príspevok v materskej škole sa neuhrádza za dieťa:
3. ktoré má jeden rok pred plnením povinnej školskej dochádzky,
4. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
5. ktoré je umiestnené v zariadení na základe rozhodnutia súdu,
6. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom a na základe písomnej žiadosti zákonného zástupcu,
7. ktoré nedochádzalo materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.

 **§ 3**

 **Školská jedáleň**

Školská jedáleň poskytuje svoje služby pre deti, zamestnancov materskej školy, školskej jedálne, obecného úradu a cudzích stravníkov so súhlasom zriaďovateľa / obec/ a so súhlasom príslušného úhradu verejného zdravotníctva.

1. Stravníkom v školskej jedálni sú deti, zamestnanci MŠ, ŠJ, OcÚ a cudzí stravníci.
2. Školská jedáleň poskytuje stravovanie za čiastočnú úhradu nákladov, ktoré uhrádza zákonný zástupca dieťaťa vo výške nákladov na nákup potravín podľa vekových kategórií nasledovne:

MŠ stravníci od 2 – 6 rokov: desiata 0,26 €, obed 0,64 €, olovrant 0,22 € spolu 1,12 €

1. Zamestnanci a cudzí stravníci uhrádzajú príspevok na nákup potravín na jedno jedlo nasledovne:

zamestnanci : obed 1,12 € / príspevok zo SF 0,20€ na každé jedlo/

cudzí stravníci: obed 2,60 €

1. V súlade s ustanovením § 140 ods.9 zákona č. 245/2008 Z.z. obec Ivachnová určuje platiť úhradu režijných nákladov v školskej jedálni vo výške 1,- € na mesiac pre zákonného zástupcu dieťaťa, zamestnanca a cudzích stravníkov.
2. Príspevok na čiastočnú úhradu nákladov v školskej jedálni a príspevok na úhradu režijných nákladov v školskej jedálni sa uhrádza na bankový účet školskej jedálne do 10. dňa príslušného mesiaca.

 **§ 4**

 **Záverečné ustanovenia**

1. Toto VZN bolo schválené na zasadnutí OZ obce Ivachnová dňa 13.12.2016 uznesením č. 13/2016 g .
2. Toto VZN nadobúda účinnosť 1.1.2017.
3. Dňom účinnosti tohto VZN sa ruší VZN č. 3/2014 o určení výšky čiastočnej úhrady zákonného zástupcu dieťaťa za pobyt v materskej škole , nákladov a podmienky úhrady v školskej jedálni.

V Ivachnovej 13.12.2016

 Vladimír Guoth

 starosta obce

Vyvesené : 14.12.2016

Zvesené: 30.12.2016